Ny Marta download funktion

Download funktionen i MARTA er blevet opdateret. Surveydata, der er frigivet til download, ligger fremover i ’skyen’ på en Microsoft Azure-platform, hvilket giver en hurtigere og mere brugervenlig funktion. MARTA-webkortet/sejllinjer/data til download giver stadig en oversigt over surveys tilgængelige for download. Ved at klikke på en vilkårlig sejllinje i et ønsket survey, åbner en ny side med adgang til data som zip-filer. Surveys vil ofte indeholde 2 datapakker, en med seismiske data og en med sidescan sonar data, som kan downloades hver for sig. Datapakkernes størrelse er angivet. For enkelte surveys er datapakkerne for store til download via Azure. Her bliver der i stedet henvist til en GEUS mailadresse, hvor igennem en alternativ dataoverførsel kan aftales.